यदि आप चाहते हैं कि मैन्युफैक्चरिंग सेक्टर तेजी से आगे बढ़े और इस क्षेत्र में रोजगार के मौकों में बेहतर इजाफा हो तो श्रम कानून की समीक्षा करनी ही होगी। देश में फिलहाल श्रम संबंधी कानून बहुत कड़े हैं। इस वजह से काफी लोग यहां कारखाने खोलने में हिचकिचाते हैं, क्योंकि ट्रेड यूनियन बड़ी समस्या बनकर उभरे हैं। देश की सबसे बड़ी ट्रेड यूनियन भारतीय मजदूर संघ आज राष्ट्रीय स्वयं सेवक संघ के नियंत्रण में है। भारतीय मजदूर संघ श्रम सुधारों और यथास्थिति में बदलाव लाने के पक्ष में नहीं रहता। संगठित क्षेत्र की दूसरी ट्रेड यूनियनों का भी यही हाल है। इसके चलते उत्पादन क्षमता पर असर पड़ता है। मोदी सरकार के लिए ये चुनौतियां आसान नहीं रहेंगी।